Brauerei Egg
De Brauerei Egg, Simma, Kohler GmbH & Co. KG mid Sitz in Egg im Bregenza Woid is im Joa 1894 vo ortsansässige Gostwiat grindt wuan und is de letzte no existiande Brauarei im Bregenza Woid.

De Brauarei hod 23 Bschäftigte (Staund 2011); da jährliche Ausstoß betrogt iwa 15.000 Hektolita Bia und iwa 6.000 Hektolita Kracherl.

Rechtsstreit um de Markn „Egger Bier“ 
Wia im Spätheabst 1978 de Privatbrauerei Fritz Egger mid Sitz im niedaöstareichischn Unterradlberg den Biaobsotz auf es Land Vorarlberg ausdehnt hod, is es bei de Tandla und Konsumentn zu Vawechslungen zwischn de Produkte vo beide Herstölla kumman, wäul de Brauerei Egg und de Privatbrauerei Fritz Egger ihre Biasoatn ois „Egger Bier“ bzw. „Egger-Bier“ obotn hom. Aft hod de Brauerei Egg bei Gricht es Hauptbegehren gstöd, dass de Privatbrauerei Fritz Egger im gschäftlichn Vakehr de Bezeichnung „Egger-Bier“ ned ohne an untascheidungsfähign Zuasotz vawendn deaf, und es Eventualbegehren, dass da Beklagte de Bezeichnung ohne an untascheidungsfähign Zuasotz im Bundesland Vorarlberg ned vawendn deaf; de Bezeichnung „Egger Bier“ häd „in den beteiligten Verkehrskreisen längst Verkehrsgeltung erlangt“.

Da Oberste Gerichtshof hod am 30. Meaz 1982 – wia raa de Voainstanzn – nua dem Eventualbegehren vo da Brauerei Egg stottgebm; es Hauptbegehren is mid da Begründung obgwiesn woan, dass „Egger Bier“ zwoar in olle Beziake vo Vorarlberg Vabreitung gfundn hod, es Vabreitungsgebiet vo dem Bia owa de Grenzn vo Vorarlberg nia iwaschrittn hod.

Produktpalettn

Bia und Biamischdrangln 

(MW = Mehrweg)

Kracherln und aundare Drangln 
 Egger Orange (0,33 l)
 Egger Apfel (0,33 l)
 Egger Hit (0,33 l)
 Egger Hit gespritzt (0,5 l)
 Egger Holder (0,33 l)
 Egger Johann (0,33 l)
 Egger Cola Mix (0,33 l)
 Egger ACE (Orangen-Pfirsich-Karotten-Limonade, 0,33)
 Egger ACE gespritzt (Orangen-Pfirsich-Karotten-Limonade, 0,5)
 Egger Cola (0,33 l)

Im Netz 
 Hoamseitn vo da Brauerei Egg

Beleg 

Brauerei
Biermarke